ai4bharat/Pralekha huggingface dataset:
ریلوے کی وزارت
ریلوے پروجیکٹس
ریلویز اور تجارت وصنعت کے وزیر جناب پیوش گوئل نے آج راجیہ سبھا میں ایک سوال کے تحریری جواب میں اطلاع فراہم کی کہ ریلوے پروجیکٹوں کی منظوری زونل ریلوے کے اعتبارسے دی جاتی ہے اسٹیٹ کے اعتبار سے نہیں۔ کیوں کہ ہندوستانی ریلوے کا نیٹ ورک مختلف ریاستی حدود کے اندر پھیلا ہواہے۔ ہندوستانی ریلویز نے 513 ریلوے پروجیکٹس  کا آغاز کیا ہے۔ یہ پروجیکٹ منصوبہ بندی /منظوری اور عمل آوری کے مختلف مراحل میں ہے۔ پروجیکٹ وار تفصیلات بشمول لاگت خرچہ اور اخراجات ہندوستانی ریلویز کی ویب سائٹ www.indianrailways.gov.in پر عوامی ڈومین میں دستیاب ہے۔
ریلوے پروجیکٹوں کی تکمیل کا انحصار متعدد عوامل مثلاً ریاستی حکومت کے ذریعے جلد زمین کی تحویل، محکمہ جنگلات کے افسران کے ذریعے جنگلات کلیئرنس، متعدد حکام کی جانب سے قانونی کلیئرنس، رقبے کی ارضیاتی اور موسمی حالات، پروجیکٹس سائٹ کے علاقے میں قانون اور آرڈر کے حالات، موسمی حالات کے سبب خاص پروجیکٹس سائٹ کیلئے ایک سال میں کام کے مہینوں کی تعداد وغیرہ پر ہے۔ یہ تمام عوامل پروجیکٹ در پروجیکٹ مختلف ہوتے ہیں اور پروجیکٹ کی تکمیل کے اوقات کو متاثر کرتے ہیں۔
19-2014 کے دوران بنیادی ڈھانچے اور سیفٹی کاموں کیلئے مختص اوسط سالانہ بجٹ بڑھ کر 26026 کروڑ روپئے فی سال ہوگیا ہے۔ یہ رقم فی سال 11527 کروڑ روپئے  سالانہ تھی جو کہ 14-2009 کے اوسط سالانہ بجٹ سے 126 فیصد زیادہ ہے۔ 20-2019 کے دوران مختص بجٹ مزید بڑھ کر 39836 کروڑ روپئے ہوگئے جو کہ 14-2009 کے مختص سالانہ بجٹ سے تقریباً 245فیصد زیادہ ہے اور یہ بنیادی ڈھانچے اور سیفٹی کاموں کیلئے کسی بھی مالی سال میں اب تک کا سب سے زیادہ خرچہ ہے۔
م ن۔م ع۔ ع ن
U NO: 5625
(Visitor Counter : 72
وزیراعظم کا دفتر
عالمی یو م ببر شیر کے موقع پر ببر شیروں کے تحفظ کے تئیں پرجوش لوگوں کو وزیراعظم کی مبارکباد
وزیراعظم جناب نریندر مودی نے عالمی یوم ببر شیر کے موقع پر ببر شیروں کے تحفظ کے تئیں پرجوش لوگوں کو مبارکباد دی ہے۔
اپنے سلسلہ وار ٹویٹس میں وزیراعظم نے کہا ہے کہ :
''ببر شیر ایک پرُجلال اور جری مخلوق ہے۔ بھارت کو ایشیا کے ببر شیروں کا گھر ہونے پر فخر ہے۔ عالمی یوم ببر شیر کے موقع پر میں ببر شیروں کے تحفظ کے تئیں پرجوش لوگوں کو اپنی مبارکباد پیش کرتا ہوں۔ یہ جان کر آپ کو مسرت ہوگی کہ گذشتہ چند برسوں میں بھارت میں ببر شیروں کی آبادی میں تیزی سے اضافہ ہوا ہے۔
جب میں گجرات کے وزیراعلی کے طور پر اپنی خدمات انجام دے رہا تھا تو مجھے گِرلائنس کے لیے محفوظ و مامون مسکن کو یقینی بنانے کی سمت میں کام کرنے کا موقع ملا تھا۔ اس سلسلہ میں متعدد اقدامات کیے گئے تھے جن میں محفوظ مسکنوں کو یقینی بنانے اور سیاحت کو بھی تقویت دینے کے لیے مقامی برادریوں کو شریک کرنا اور دنیا میں اس مقصد کے لیے اپنا ئے جانے والیے بہترین طور طریقوں کو اپنا نا شامل تھا۔''
شمال مشرقی ریاستوں کی ترقی کی وزارت
میگھالیہ کے وزیر اعلیٰ کونارڈ سنگما نے نئی دلی میں مرکزی وزیر ڈاکٹر جتیندر سنگھ سے ملاقات کی
میگھالیہ کے وزیر اعلیٰ جناب کونارڈ سنگما نے آج یہاں شمال مشرقی خطے کی ترقی کے مرکزی وزیر مملکت ، وزیر اعظم کے دفتر میں وزیر مملکت، عملے عوامی شکایات، پنشن، ایٹمی توانائی اور خلا کے مرکزی وزیر مملکت ڈاکٹر جتیندر سنگھ سے ملاقات کی ا ور ریاست سے متعلق امور کے ساتھ ساتھ مرکز کے فنڈ سے چلنے والے ترقیاتی پروجیکٹوں کے بارےمیں تبادلہ خیال کیا۔
اس موقع پر ڈاکٹر جتیندر سنگھ نے اگلے مہینے سے دلی سے شیلانگ تک کے لئے براہ راست ایئر فلائٹ  شروع کرنےکے فیصلے کی ستائش کی اور کہا کہ اس پرواز کو شروع کرنے کے لئے کافی لمبے عرصے سے مانگ کی جارہی تھی اور اس کی ضرورت بھی کافی لمبے عرصے سے محسوس کی جارہی تھی اور شیلانگ اس سہولت کو حاصل کرنے کا کافی مستحق بھی ہے، جو اس وقت آسام کی اصل راجدھانی رہا ہے۔
مرکزی وزیر مملکت ڈاکٹر جتیندر سنگھ نے کہا کہ دلی سے شیلانگ تک کے لئے براہ راست پرواز شروع ہوجانے سے نہ صرف سفر آسان ہوجائے گا بلکہ ریاست میں سیاحت کو بھی فروغ ملے گا۔ انہوں ے کہا کہے میگھالیہ سمیت شمال مشرقی خطے میں کچھ سیاحتی تفریح مقامات کووڈ عالمی وبا کے کم اثرات ی وجہ سے کافی مقبول ہورہے ہیں اور ان کی ضرورت سمجھی جارہی ہے۔ اس فیصلے سے یقیناً مختلف شعبوں کے لئے بہت سے راستے کھلیں گے اور سیاحت کے لئے تقویت ثابت ہوں گے۔
ڈاکٹر جتیندر سنگھ نے وزیر اعلیٰ کونارڈ سنگما کو بتایا کہ وزیر اعظم نریندر مودی نے شمال مشرقی خطے سے متعلق تمام معاملوں میں ذاتی دلچسپی دکھائی ہے۔وزیر موصوف نے کہا کہ وزیر اعظم کی ہدایات کے مطابق مختلف سیکٹروں میں ایئرپروازوں، نئے ہوائی اڈوں کے ذریعے ٹرانسپورٹ اور کنکٹی ویٹی کو بہتر بنانے کے لئے خصوصی توجہ دی جارہی ہے۔ ساتھ ہی ساتھ خطے میں ڈبل گیج ریل پٹری کے علاوہ سڑکوں اور نئی آبی شاہراہوں کو بہتر بنانے پر بھی خصوصی توجہ دی جارہی ہے۔
اس موقع پر وزیر اعلیٰ میگھالیہ جناب سنگما نے شمال مشرقی خطے کے محکمے کی وزارت اور شمال مشرقی کونسل کے تحت مختلف اسکیموں کے لئے کچھ تجاویز ڈکٹر جتیندر سنگھ کے سامنے رکھیں۔ مرکزی وزیر نے وزیر اعلیٰ کو یقین دلایا کہ وہ ان تجاویز پر غور کریں گے اور کووڈ عالمی وبا کے بعد کچھ اقدامات کریں گے۔
وزیر اعلیٰ نے اس طریقہ کار کی تعریف کی جس کے تحت شمال مشرقی خطے کی وزارت ریاستی سرکار کی ترجیحات کو پورا کرنے کے لئے آگے آرہی ہے۔ مرکزی وزیر سے بات چیت کے دوران فنڈس کی تقسیم کے علاوہ بجٹ بڑھانے کے امکانات پر بھی تبادلہ خیال ہوا۔
...............................................................
م ن، ح ا، ع ر
U-7372
(Visitor Counter : 92
وزارت دفاع
لیفٹیننٹ جنرل سی پی موہنتی نے وائس چیف آف آرمی اسٹاف کی ذمہ داری سنبھالی
لیفٹیننٹ جنرل چنڈی پرساد موہنتی، پی وی ایس ایم، اے وی ایس ایم، ایس ایم، وی ایس ایم نے یکم فروری 2021 کو وائس چیف آف آرمی اسٹاف کی ذمہ داری سنبھال لی۔
دہرادون نیشنل ڈیفنس اکیڈمی کھدک واسلا اور انڈین ملیٹری اکیڈمی دہرادون کے لیفٹیننٹ جنرل سی پی موہنتی کو 12 جون 1982 کو راج پوت ریجمنٹ میں کمیشن دیا گیا تھا۔ چار دہائیوں پر محیط کیریئر میں اس جنرل افسر نے تنازعات سے بھرے خطوں میں کئی شعبوں میں کمانڈنگ، اسٹاف کی حیثیت سے اور انسٹریکٹر کی حیثیت سے خدمات انجام دیں۔ انہوں نے جموں وکشمیر میں کنٹرول لائن پر اور پھر شمال مشرق میں ایک دستے کی کمانڈنگ کی۔ انہیں دو بریگیڈوں کی کمانڈنگ کا بے نظیر امتیاز حاصل ہے۔ پہلے موقع پر انہوں نے کنٹرول لائن پر یہ ذمہ داری انجام دی اور اس کے بعد جمہوریہ کانگو میں اقوام متحدہ کی ایک کثیر اقوامی بریگیڈ کو سنبھالا۔ بعد ازاں انہوں نے شورش زدہ ماحول میں جوابی کارروائی کے لیے رنگیا نشیں ڈویژن کی کمان سنبھالی اور پھر فورا ہی ڈوکلام سانحہ کے بعد سکم نشیں تری شکتی کور کی کمان سنبھالی۔ اس جنرل افسر کو ایک یہ بھی بے نظیر امتیاز حاصل ہے کہ انہوں نے دو انتظامی اداروں کی کمان سنبھالی: جودھ پور کے ذیلی علاقے میں میجر جنرل کی حیثیت سے اور اتر بھارت علاقے میں لیفٹیننٹ جنرل کی حیثیت سے۔
ڈیفنس سروسیز اسٹاف کالج ویلنگٹن، ہائر ڈیفنس مینجمنٹ کورس سکندر آبا د اور نیشنل ڈیفنس کالج نئی دلی کے ابنائے قدیم میں شامل اس جنرل افسر کی اسٹاف اور انسٹرکشنل ذمہ داریوں میں ذیل کی ذمہ داریاں شامل ہیں۔این ڈی اے میں انسٹریکٹر ، بختر بند بریگیڈ کے بریگیڈ میجر، سشلس میں فوجی مشیر، ایم ایس برانچ میں کرنل ملٹری، سکریٹری، اسٹرن تھیٹر میں ایک کور کے بریگیڈیئر جنرل اسٹاف  اور آپریشنل لاجسٹک اور اسٹریٹجک موومنٹ کے ڈائریکٹر جنرل۔
لیفٹیننٹ جنرل سی پی موہنتی بحیثیت وائس چیف آف آرمی اسٹاف لیفٹیننٹ جنرل ایس کے سینی کے جانشین ہیں۔ جنرل سینی فوج میں چار دہائیوں پر مشتمل شاندار کارکردگی کے بعد 31 جنوری 2021 کو اپنے عہدے سے سبکدوش ہوئے۔
۔۔۔۔۔۔۔۔۔۔۔
U-1007
ش ح ۔ ع س۔ ت ع۔
(Visitor Counter : 169
عملے، عوامی شکایات اور پنشن کی وزارت
مرکز وزیر ڈاکٹر جتندر سنگھ نے اپنے پارلیمانی حلقے اُودھم پور –کٹھوا-ڈوڈہ میں کووڈ متاثرہ افراد کے لئے راشن اشیاء پرمشتمل کھیپ روانہ کی
نئی دہلی،28؍مئی2021:
مرکز وزیر ڈاکٹر جتندر سنگھ نے اپنے پارلیمانی حلقے اُودھم پور –کٹھوا-ڈوڈہ میں کووڈ متاثرہ افراد کے لئے راشن اشیاء پرمشتمل کھیپ روانہ کی۔
یہ کھیپ الگ الگ پیک کی شکل میں چاول، اناج، دال وغیرہ سے مل کر بنی ہےجو کہ ڈاکٹر جتندر سنگھ کے ذریعے جموں و کشمیر کے مختلف علاقوں میں پچھلے ایک مہینے سے زیادہ عرصے سے مہیا کی جارہی مستقل امداد کا ایک حصہ ہے۔اتفاقی طورپر یہ مخصوص کھیپ 30 مئی کو مودی سرکار کے سات سال پورے ہونے کے موقع پر بھارتی جنتا پارٹی کے ذریعے شروع کی گئی برادری پر مبنی خدمات سرگرمیوں کے ساتھ بھی میل کھاتی ہے۔
کھیپ کو روانہ کرتے ہوئے ڈاکٹر جتندرسنگھ نے یاد کیا کہ رضاکارانہ ذرائع کے توسط سے ان کے ذریعے بھیجی گئی پہلی کھیپ میں فیس ماسک، سینی ٹائزر اور دیگر معاون اشیاء کو الگ الگ کِٹ میں شامل کیا گیا تھا۔ انہوں نے مزید بتایا کہ پہلے بھیجی گئی کھیپ میں ان کے پارلیمانی حلقے کے تمام چھ اضلاع میں کووڈ متعلق اشیاء کی تقسیم کرنے کے علاوہ جموں ڈویژن کے دیگر حصوں میں بھی کووڈ سے متعلق اشیاء بھیجی گئی تھیں، جس میں جموں ، سامبا ضلع بھی شامل تھے۔
انہوں نے اس بات پر اطمینان کا اظہار کیا کہ وادی کشمیر کے مختلف حصوں میں ان کے ذریعے بھیجی گئی کووڈ سے متعلق اشیاء کی کھیپ کو زبردست جوش کےساتھ وصول کیا گیااور ان راحتی اشیاء کی تقسیم بہت اچھے جذبے کے ساتھ کیاگیا۔
وزیر موصوف نے یاد کیا کہ ان کے ذریعے اسی طرح کی اشیاء کی پہلی کھیپ اس دن روانہ کی گئی تھی، جب وہ کووڈ سے متاثر ہونے کی وجہ سے اسپتال میں بھرتی ہونے کے بعد کی گئی جانچ میں نگیٹو پائے گئے تھے۔
ڈاکٹر جتندر سنگھ نے کہا کہ لاک ڈاؤن کے حالات کی وجہ سے اشیاء کی آمدو رفت اور اس کے بعد دور دراز علاقوں سمیت مختلف حصوں میں ان کی تقسیم آسان کام نہیں ہے۔انہوں نے کہا حالانکہ ہمارے انتخابی حلقے کی ٹیم اور نوجوان ساتھیوں کی مدد سے اس علاقے میں مختلف جغرافیائی مقامات اور دشوار کن علاقہ ہونے کے باوجود جہاں کہیں بھی ممکن ہوسکتا ہے، وہاں تک اسے پہنچانے کا کام کیا ہے۔
ڈاکٹر جتندر سنگھ نے مزید بتایا کہ کل انہوں نے اپنے پارلیمانی حلقے کے تمام چھ اضلاع اُودھم پور، کٹھوا، ڈوڈہ، ریاسی، رام بن اور قشتوار میں سے ہر ضلع کے عوامی کارکنان اور نمائندوں کے ساتھ ایک تفصیلی جائزہ میٹنگ کی اور بات چیت کی۔انہوں نے کہا کہ وہ مستقل طورپر انتظامیہ کے ساتھ ساتھ پارٹی کارکنان کے رابطے میں ہیں اور جب کبھی بھی ضرورت ہوتی ہے، وہ مدد کے لئے دستیاب رہتے ہیں۔انہوں نے نوجوانوں کچھ رضاکار اداروں کے ذریعے کئے جارہے راحتی کاموں کی ستائش کی۔
ڈاکٹر جتندر سنگھ نے کہا کہ وقت وقت پر ضرورت اور مانگ کے مطابق ہم مختلف ذرائع کے توسط سے اشیاء کا انتظام کرتےہیں اور اسے علاقے کے مختلف حصوں میں خطے وار اور پنچایت سطح پر پہنچانے کی کوشش کرتےہیں۔ ہمارے پارلیمانی دفتر کےساتھ ساتھ مقامی انتظامیہ اور پارٹی معاونین کو صلاح دی گئی ہے کہ وہ ضرورت کے مطابق اشیاء کی جلد تقسیم کو یقینی بنائیں۔
ڈاکٹر جتندر سنگھ نے ایک بار پھر تمام سیاسی پارٹیوں اور شہری سماج کے سینئر ممبروں سے اپیل کی کہ وہ تمام اختلافات سے اُوپراٹھیں اور وزیر اعظم نریندر مودی کی قیادت میں اجتماعی طورپر کووڈ کے خلاف لڑائی میں ساتھ آئیں۔انہوں نے کہا کہ قدرتی آفات کے اس مشکل وقت میں یہ امید کی جاتی ہے کہ ہم انسانوں کے مفاد میں ساتھ مل کر کام کریں۔
وزارتِ تعلیم
ایچ آر ڈی کے مرکزی وزیر جناب رمیش پوکھریال‘نشنک’ نے اڈیشہ کے یونیورسٹی طلباکے لیے ادراکی جذباتی بازآبادکاری خدمات کے سلسلے میں اڈیشہ ہیلپ لائن‘‘بھروسہ’’ کا آغاز کیا
نئی دہلی،11 مئی، 2020، کووڈ-19 وبائی بیماری کے دوران طلبا برادری کو ذہنی دباؤ سے آزادی دلانے کی خاطر ایچ آر ڈی کے مرکزی وزیر جناب رمیش پوکھریال نشنک نے آج نئی دہلی میں ایک حفاظتی پلٹ فارم کے ذریعے سینٹرل یونیورسٹی آف اڈیشہ کی ہیلپ لائن  اور اس کے ہیلپ لائن نمبر 08046801010 کی شروعات کی۔اس ہیلپ لائن کا مقصد اڈیشہ کے تمام یونیورسٹی طلبا کو ادراکی جذباتی باز آبادکاری خدمات فراہم کرنا ہے۔ اڈیشہ کے اعلیٰ تعلیم کے محکمے کے ریاستی وزیر ڈاکٹر ارون کمار ساہو بھی اس موقع پر موجود تھے۔ پروگرام کی نظامت سینٹر یونیورسٹی آف اڈیشہ کے وائس چانسلر پروفیسر آئی رما برہمم نے کی۔
اس موقع پر اظہار خیال کرتے ہوئے جناب رمیش پوکھریال نشنک نے کہا کہ کووڈ-19 وبائی بیماری کی وجہ سے قوم ایک مشکل دور سے گزر رہی ہے۔ انھوں نے وزیر اعظم جناب نریندر مودی کی انقلابی نوعیت کی قیادت کے تحت اس وبائی بیماری کی روک تھام کے سلسلے میں بھارت سرکار کی کوششوں کی تعریف کی۔ انھوں نے طلبا کے مستقبل کے تحفظ کے سلسلے میں ایچ آر ڈی وزارت کی کوششوں کو اجاگر کیا ۔ انھوں نے نئے تعلیمی کلینڈر اور تعلیم کے طریقے کے سلسلے میں کیے گئے اقدامات پر زور دیا۔
انھوں نے اس بات پر زور دیا کہ طلبا کی ذہنی صحت بڑی اہمیت کی حامل ہے اور سینٹرل یونیورسٹی آف اڈیشہ نے جو ہیلپ لائن شروع کی ہے وہ اس سمت میں ایک بہت بڑا قدم ہے۔ انھوں نے طلبا اور دیگر لوگوں کے علاوہ ان کے والدین کے فائدے کے لیے ہیلپ لائن کا باقاعدہ آغاز کیا اور اس کے نمبر کا اعلان کیا۔ مرکزی وزیر نے ہیلپ لائن کی شروعات کے موقع پر موجود معزز شخصیات کے لیے اپنی نیک تمناؤوں کا اظہار کیا۔ ان شخصیات میں اڈیشہ کے وائس چانسلر صاحبان، مختلف اداروں کے سربراہ، رجسٹرار اور اساتذہ وغیرہ شامل تھے۔ انھوں نے پورے ملک میں مرکزی اور ریاستی یونیورسٹیوں اور اعلیٰ تعلیم کے دوسرے اداروں پر زور دیا کہ وہ بھروسہ اسکیم کی پیروی کریں۔
سینٹرل یونیورسٹی آف اڈیشہ کے وائس چانسلر پروفیسر ا ٓئی رما برہمم نے یونیورسٹی کی ہیلپ لائن بھروسہ کی بڑی خصوصیات اور خدمات کو اجاگر کیا جس کا مقصد کووڈ-19 کے پس منظر میں ذہنی دباؤ کا شکار طلبا کے مسائل پر توجہ دینا ہے۔ انھوں نے یہ بات دہرائی کہ سینٹرل یونیورسٹی آف اڈیشہ کی ہیلپ لائن بھروسہ اڈیشہ میں کسی بھی یونیورسٹی کے ہر طالب علم کی تشویش پر توجہ دے گی۔ انھوں نے بتایا کہ ہیلپ لائن کے آزمائشی دور میں 400 کالیں موصول ہوئی ہیں۔کورا پٹ کے کلکٹراور ضلع مجسٹریٹ جناب مدھوسودن مشرا آج ہیلپ لائن کے باقاعدہ آغاز سے پہلے اس کے آزمائشی دور میں بہت اہم خدمات انجام دے چکے ہیں۔
حکومت اڈیشہ کے اعلیٰ تعلیم کے محکمے کے وزیر ڈاکٹر ارون کمار ساہو نے سینٹرل یونیورسٹی آف اڈیشہ کی کوششوں کی تعریف کی اور امید ظاہر کی کہ اس سے کووڈ-19 کے دوران طلباکے ذہنی دباؤ کو ختم کرنے میں مددملے گی۔
سائنس اور ٹیکنالوجی کی وزارت
ڈاکٹر ہرش وردھن مالمو – سوئیڈن میں 22-23 مئی 2018 کے دوران منعقد ہونے والے اختراعی وزارتی مشن میں بھارتی وفد کی قیادت کریں گے
نئیدہلی۔21؍مئی۔سائنس اور ٹیکنالوجی، ارضیاتی سائنسز ، ماحولیات وجنگلات اور موسمیاتی تبدیلی کے وزیر ڈاکٹر ہر ش وردھن 22، 23 مئی 2018 کے دوران مالمو- سوئیڈن میں منعقد ہونےو الے مشن اننویشن منسٹریل میں شرکت کیلئے جانے والے بھارتی وفد کی قیادت کریں گے۔
مشن اننویشن ایک عالمی پلیٹ فارم ہے جس میں 23 ممالک اور یوروپی یونین شامل ہیں۔ جس کا مقصد افزوں سرکاری سرمایہ کاری ، افزوں نجی- سرکاری شعبے کی شراکت داری اور افزوں عالمی تعاون کے توسط سے صاف ستھری توانائی ، جدت طرازیوں اور اختراعات کو بڑھاوا دینا ہے۔ بھارت اس مشن کے بانی اراکین میں شامل ہے اور قائمہ کمیٹی کا بھی حصہ ہے، اس کے ساتھ ہی ساتھ اسمارٹ گرڈ ، آف گرڈ اور ہمہ گیر حیاتیاتی ایندھنوں کے معاملے میں بھی اختراعاتی چنوتیوں کے معاملے میں معاون رہا ہے۔ اس دورے کےد وران وزیر موصوف صاف ستھری توانائی کے تئیں بھارت کی عہد بندگی کو اُجاگر کریں گے ، یہ عہد بندگی تحقیق ، ترقیات اور مظاہرہ جاتی پروگراموں کے ذریعے عمل میں لائی جاتی ہے جو اختراعاتی مشن والے ممالک کی شراکت داری میں صاف ستھری توانائی کے مختلف النوع شعبے میں شروع کی گئی ہے۔ وزیر موصوف اختراعی مشن سے وابستہ ممالک کے ساتھ واجب لاگت والی صاف ستھری توانائی اختراعات کے سلسلے میں تحقیق اور تعاون کے امکانات بھی تلاش کریں گے۔ مشن اختراعات میں شرکت کے علاوہ ڈاکٹر ہرش وردھن ڈنمارک، سوئیڈن، کنیڈا اور یوروپی کمیشن کے اپنے ہم عہدہ شخصیات سے بھی باہمی گفت وشنید کریں گے۔
U-2672
(Visitor Counter : 58
وزارت خزانہ
نیا فارم 26 اے ایس ٹیکس دہندگان سے ملے بغیر ان سے رابطہ رکھنے کا ایک طریقہ ہے
نئی دہلی،18 جولائی ، 2020 / نیا فارم 26 اے ایس ٹیکس دہندگان سے اُن سے ملے بغیر رابطہ رکھنا ہے جبکہ وہ اپنا انکم ٹیکس ریٹرن فوری طور پر اور صحیح طور پر ای – فائل کرتے ہیں۔ اس جائزہ سال سے ٹیکس دہندگان کو ایک بہتر فارم 26 اے ایس دیکھنے کو ملے گا جس میں مختلف زمروں میں مالی لین دین کے بیان میں جیسا کہ ذکر کیا گیا ہے ٹیکس دہندگان کے مالی لین دین کے بارے میں کچھ اضافی تفصیلات بھی شامل کی جائیں گی۔
یہ بتایا جاتا ہے کہ ان مخصوص ایس ایف ٹی داخل کرنے والوں سے انکم ٹیکس محکمے کو جو معلومات موصول ہو رہی ہے اب اسے فارم 26 اے ایس کے حصہ ای میں دکھایا جا رہا ہے تاکہ لوگ اس پر آسانی سے عمل درآمد کرے ، ٹیکس کا حساب کتاب دیں اوراپنے ریٹرن آسانی سے ای- فائل کریں تاکہ ٹیکس دہندہ اپنے ٹیکس کی صحیح رقم جوڑ کر اپنے انکم ٹیکس کی ریٹرن داخل کر کے اسے استعمال کر سکے، اس سے ٹیکس انتظامیہ میں مزید شفافیت اور جوابدہی پیدا ہوگی ۔
اس سے پہلے کے فارم 26 اے ایس نے سورس پر کاٹے گئے ٹیکس کے بارے میں اور ایم کارڈ کے متعلق سورس پر وصول کیے گیے ٹیکس اور مزید کچھ معلومات دی جاتی تھی جس میں ادا کیے گیے دیگر ٹیکسوں ، ریفنڈ اور ٹی ڈی ایس کی غلطیوں کی تفصیل شامل ہے لیکن اب اس میں ایس ایف ٹی بھی ہوگا تاکہ ٹیکس دہندگان اپنے سبھی بڑے مالی لین دین کو یاد رکھ سکیں تاکہ جب وہ آئی ٹی آر داخل کریں تو ان کے پاس ایک ریڈی ریکونر موجود ہو۔
اس بات کی وضاحت بھی کی گئی ہے کہ محکمہ بچت بینک کھاتوں میں جمع کی گئی رقم یا نکالی گئی رقم ، غیر منقولہ املاک کی فروخت یا خرید ، ایک خاص مدت تک کے لیے جمع کرائی گئی رقوم ، کریڈٹ کارڈ سے کی گئی ادائیگیوں ، حصص، ڈیبینچرز کی خریداری، غیر ملکی کرنسی ، میوچول فنڈز ، کمپنی کی طرف سے اپنی حصص خود خرید لینے، اشیاء اور خدمات کے لیے نقد ادائیگی جیسی معلومات حاصل کرتا تھا۔ محکمہ یہ معلومات بینک، میوچول فنڈز ، بانڈز جاری کرنے والے اداروں اور رجسٹرار یا سب رجسٹرار وغیرہ جیسے مخصوص افراد سے انکم ٹیکس ایکٹ 1961کی شق 285 بی اے کے تحت حاصل کرتا تھا۔ یہ معلومات اُن افراد کے سلسلے میں ہوتی تھی جنہوں نے مالی سال 2016 کے بعد سے زیادہ قدر کا مالی لین دین کیا ہو۔ اب مختلف ایس ایف ٹی کے تحت اس طرح کی ساری معلومات نئے فارم 26 اے ایس میں ظاہر کی جاتی ہے۔
یہ بتایا گیا ہے کہ کسی بھی ٹیکس دہندہ کے لیے اب سے فارم 26 اے ایس میں فارم کے حصہ ای میں لین دین کی قسم، ایس ایف ٹی داخل کرنے والے کا نام ، لین دین کی تاریخ ، واحد / مشترکہ فریق لین دین ، فریقوں کی تعداد، رقم ، ادائیگی کا طریقہ اور رائے زنی وغیرہ جیسے مختلف میدان دکھائے جائیں گے۔
مزید یہ کہ، اس سے ایماندار ٹیکس دہندگان کی ، ان کے ریٹرن داخل کرنے میں مالی لین دین کی تازہ جانکاری میں مدد ملے گی، جبکہ اس سے اُن ٹیکس دہندگان کی حوصلہ شکنی ہوگی جو اپنا ریٹرن بھرتے وقت اپنے مالی لین دین کو چھپاتے ہیں۔ نئے فارم 26 اے ایس میں لین دین کی وہ معلوما ت بھی شامل ہوگی جو سالانہ انفارمیشن ریٹرن میں مالی سال 16-2015 تک موصول ہوئی ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔07۔18
U – 4000
(Visitor Counter : 139
صحت اور خاندانی بہبود کی وزارت
کووڈ-19 کی روک تھام کیلئے گھرمیں بنے ماسک پر ہدایت نامہ 
کووڈ 19 کی روک تھام کیلئے گھر میں بنے ماسک پر ہدایت نامہ کا پی ڈی ایف دیکھنے کے لئے یہاں کلک کریں\
۰۰۰۰۰۰۰۰

U-1475
(
وزارت خزانہ
مالی سال 21-2020 کے لیے حکومت ہند کے کھاتوں کا جنوی 2021 تک ماہانہ جائزہ
نئی دہلی، 26فروری، 2021/ حکومت ہند کا جنوری 2021 تک کا ماہانہ کھاتہ یکجا کیا گیا ہے اور اس کی رپورٹ شائع کر دی گئی ہے۔
اس کی خاص مندرجہ ذیل ہیں :
حکومت ہند نے جنوری 2021 تک 1383314 کروڑ روپے  موصول کیا ہے۔ جو 1101855 کروڑ روپے کے ٹیکس ریونیو پر مشمل ہے۔ غیر ٹیکس ریونیو کے 141104 کروڑ روپے اور غیر قرض والے اثاثے کی موصولہ رقم 40355 کروڑ روپے پر مشتمل ہے۔ غیر قرض والے اثاثوں کی رسیدیں قرضوں کی وصولی  اور شیئرز کی فروخت سے آنے والی  پر مشتمل ہے۔
408873 کروڑ روپے ریاستی سرکاروں کو منتقل کیے جا چکے ہیں۔ یہ رقم حکومت ہند کی طرف سے جنوری ، 2021 تک کے لیے دی گئی ہے۔
حکومت ہند کی طرف سے کل اخراجات 2517318 کروڑ روپے تھے ، جس میں سے 2155210 کروڑ روپے ریونیو کھاتے میں ہے اور 362108 کروڑ روپے اثاثے کےکھاتے میں ہے۔
م ن ۔ اس۔ ت ح ۔
26.02.2021
U –1985
(Visitor Counter : 72
بجلی کی وزارت
ملک میں ٹرانسمیشن کے شعبہ میں بڑی اصلاحات اور سرمایہ کاری
نئی دہلی،5اپریل ،2022
ملک میں بین ریاستی ٹرانسمیشن کے شعبہ میں سرمایہ کاری نے کافی حد تک ضرورت کو پورا کیا ہے سبھی علاقائی گرڈس ہم آہنگی کے ساتھ ایک دوسرے سے جڑے ہیں اور۔‘‘ایک نیشن -ایک گرڈ –ایک فریکونسی ’’کو حاصل کرنے کےلئے بجلی کے ہمورا بہاؤ کےلئے بین ریاستی ٹرانسمیشن سسٹم  میں پاور ٹرانسمیشن کی صلاحیت بھی کافی ہے۔قومی گرڈس کے اس وقت بین علاقائی ٹرانسمیشن کی صلاحیت تقریباً 112250میگاواٹ ہے ۔ پیداوار اور طلب میں متوقع نمو کو مدنظر رکھتے ہوئے، موجودہ ٹرانسمیشن سسٹم کو مضبوط بنانے سمیت بجلی پیدا کرنے والے اسٹیشنوں سے لوڈ سینٹرز تک منتقل کرنے کے لیے ٹرانسمیشن کی صلاحیت کی کافی حد تک منصوبہ بندی کی گئی ہے۔
سال 22-2021 کے دوران مرکزی حکومت نے ٹرانسمیشن کے شعبہ میں مندجہ بالا اصلاحات کی ہیں:
- بجلیرول ،2021 01.10.2021 شروع کیا گیا تھا۔یہ رول جنرل نیٹ ورک ایکسز کو معتارف کرانے کے قبل بناتے ہیں،تاکہ بجلی کے شعبہ کی یوٹیلیٹیز ملک بھر میں بجلی کے ٹرانسمیشن نیٹ ورک تک بآسانی رسائی حاصل کرسکیں۔
- آئی ایس ٹی ایس کے منصوبہ بندی اور منظوری کے عمل کو آسان بنایا گیا ہے۔حکام کے ساتھ علاقائی سطح پر آئی ایس ٹی ایس کی منصوبہ بندی کےلئے دوہری مشاورت کی گئی ہے جس سے آئی ایس ٹی ایس کے نظام میں سنٹرل ٹرانسمیشن یوٹیلیٹی اور نیشنل کمیٹی آن ٹرانسمیشن کےلئے 500کروڑ روپے تک کی مالیت تفویض کی گئی ہے۔
- سینٹرل ٹرانسمیشن یوٹیلیٹی  فنکشن کو پاور گرڈ سے علحیدہ کردیا گیا ہے اور سینٹرل ٹرانسمیشن یوٹیلیٹی آف انڈیا لیمیٹیڈ ایک اپریل 2022سے سی ٹی یو کے طورپر کام کررہا ہے۔
- آئی ایس ٹی ایس پروجیکٹ کےلئے ڈولیپرز کے انتخاب کےلئے معیاری بولی کے دستاویزات پر نظر ثانی کی گئی ہے تاکہ ٹرانسمیشن کے شعبہ میں پرائیویٹ ڈولیپرز کےلئے کاروبارکرنے میں آسانی کو فروغ دیا جا سکے، رسک شیئرنگ پر ڈویلپرز کے خدشات کو دور کیا جا سکے، ٹرانسمیشن میں مسابقت کی حوصلہ افزائی کی جا سکے اور ٹرانسمیشن لائنوں کی بروقت تکمیل کو آسان بنایا جا سکے۔ ان تمام اقدامات سے ٹرانسمیشن کے شعبہ میں مزید نجی سرمایہ کاری آئے گی۔
یہ معلومات آج راجیہ سبھا میں بجلی اور نئی اور قابل تجدید توانائی کے مرکزی وزیر جناب آر کے سنگھ نے ایک تحریری جواب میں دی ہے۔
مکانات اور شہری غریبی کے خاتمے کی وزارت
شہری مستفدین کو ہر موسم میں پختہ مکان مہیا کرانے کے لئے ایم او ایچ یو اے نے پی ایم اے وائی-یو ’سب کے لئے رہائش‘مشن کے تحت 122.69لاکھ گھروں کو منظوری دی
نئی دہلی:25؍جولائی2022:
رہائش و شہری امور کے وزیر مملکت جناب کوشل کشور نے آج راجیہ سبھا میں ایک سوال کے تحریری جواب میں یہ معلومات دی کہ رہائش اور شہری امور کی وزارت ہر موسم میں پختہ مکان مہیا کرانے کے لئے ریاستوں؍مرکز کے زیر انتظام علاقوںکو مرکزی امداد دینے کے لئے 25جون 2015ء سے پردھان منتری آواس یوجنا-شہری -’سب کے لئے رہائش‘مشن کو لاگو کررہی ہے، تاکہ تمام اہل شہری مستفدین کو اس مشن کا فائدہ پہنچایا جاسکے۔وزارت اسکیم کے درج ذیل چار کام کے شعبوں کے تحت ہر مستفدین کے لئے ریاستوں؍ مرکز کے زیر انتظام ریاستوں کو مختلف سطح پر مرکزی امداد فراہم کرتی ہے:
|
|
نمبر شمار
|
|
دائرہ
|
|
ہرمستفدین کو مرکزی امداد
|
|
1.
|
|
مستفدین کی قیادت میں ذاتی گھر کی تعمیر؍توسیع
|
|
1.50لاکھ روپے
|
|
2.
|
|
ساجھے داری میں کفایتی رعایت
|
|
1.50لاکھ روپے
|
|
3.
|
|
’’اِن –سیتو‘‘سلم بازآبادکاری
|
|
1.00لاکھ روپے
|
|
4.
|
|
کریڈٹ لنکڈ سبسڈی اسکیم
|
|
|
|
زمرہ

|
|
قرض کی رقم
|
|
سود رعایت
|
|
مالی طور سے کمزور طبقہ

|
|

|
|
6.5فیصد
|
|

|
|
اوسط آمدنی گروپ-1
|
|
9لاکھ روپے تک
|
|
4فیصد
|
|
اوسط آمدنی گروپ-11 
|
|
12لاکھ تک
|
|
3 فیصدریاستوں ؍مرکز کے زیر انتظام ریاستوں کے ذریعے پیش پروجیکٹ تجاویز کی بنیاد پر مشن مدت کے دوران یعنی 31مارچ 2022ء تک کل 122.69گھروں کو منظوری دی گئی ہے۔منظور شدہ گھروں کے مقابلے 101.94لاکھ مکان تعمیر ہوچکے ہیں،جن میں سے 61.15لاکھ اسکیم کی شروعات سے ہی مستفدین کو تقسیم کئے جاچکے ہیں۔پچھلے تین سالوں کے دوران اسکیم کے مختلف کام کے دائروں کے تحت 33.25گھروں کو مکمل کیا گیا ہے۔
اسکیم کے مختلف کام کے دائرے کے تحت مکمل کئے گئے مکانات سمیت مکانوں کی تعمیر کے لئے منظور شدہ اور جاری کی گئی مرکزی امداد کی رقم درج ذیل ہے:
|
|
جزو
|
|
مرکزی امداد منظور شدہ

|
|
مرکزی امداد جاری

|
|
مستفدین کی قیادت میں ذاتی گھر کی تعمیر؍توسیع
|
|
1,10,135.85
|
|
57,651.25
|
|
ساجھے داری میں کفایتی رعایت
|
|
31,675.17
|
|
11,792.18
|
|
’’اِن –سیتو‘‘سلم بازآبادکاری
|
|
6,520.82
|
|
2,591.99
|
|
کریڈٹ لنکڈ سبسڈی اسکیم
|
|
55,095.00
|
|
48,095.00
|
|
کل
|
|
2,03,426.83
|
|
1,20,130.42